**О Б Щ И Н А Г А Б Р О В О**

одобрявам

кмет: /П/

/таня христова/

**ПЛАН**

**“ЗИМНО ПОДДЪРЖАНЕ НА ОБЩИНСКА ПЪТНА МРЕЖА и УЛИЧНА МРЕЖА В СЕЛАТА ЗА СЕЗОНИ 2020/21; 2021/22; 2022/23; 2023/24 г.”**

Общинската пътна мрежа, която е предмет на сключения договор, и ще се поддържа при зимни условия, е с обща дължина **244,5км** с ширина на настилката от 7,00 до 3,00 м, обособена в 9 маршрута, подробно описани в Оперативния план за зимно поддържане със съответните дължини и нива на зимно поддържане.

**1.Подготовка на пътищата за експлоатация при зимни условия**

С цел предпазване от снегонавявания по общинските пътища и улесняване на работата при снегопочистването през зимата, е необходимо да се извършват подготвителни работи за предстоящото зимно поддържане на общинската пътна мрежа, които обхващат: извършване на профилиране на банкетите с ширина до 1,5 м, като се осигури наклон 6 %; почистване на храстите и самораслите дървета с диаметър до 15 см по банкетите и канавките; почистване и при необходимост профилиране на канавките; почистване и укрепване на отводнителни съоръжения в обсега на пътищата; изрязване на клоните, пречещи на движението по общинските пътища; стабилизиране пропаднали пътни участъци и банкети, в отделни случаи е възможно отсичането изкореняването на единични дървета с диаметър над 15 см, както и при необходимост извозване на земни маси; отстраняване на повредите на настилката чрез запълване на пукнатините и изкърпване на дупките; ремонтни работи по мостове и водостоци при необходимост.

Тези подготвителни работи се изпълняват приоритетно за всеки маршрут и конкретен път от него, съгласно нивото на зимно поддържане, описани в съгласувания от Възложителя Оперативен план на Изпълнителя.

След подписване на договора, се извършва съвместен оглед на общинските пътища, предмет на договора за зимно поддържане, от представители на Възложителя и Изпълнителя, като се съставя протокол за възлагане на конкретните видове подготвителни работи на общинските пътища от Оперативния план за зимно поддържане.

1. **Технически прегледи на заявените за използване машини и съоръжения**

След подписване на договора, се извършва съвместен преглед от представители на Възложителя и Изпълнителя на заявените за използване машини и съоръжения и резервната техника по опорни пунктове, описани в Оперативния план за зимно поддържане.

1. **Преглед на материалите за зимно поддържане**

След подписване на договора, в началото на всеки зимен сезон, се извършва съвместен преглед от представители на Възложителя и Изпълнителя на доставените материали за зимно поддържане по опорни пунктове. Възложителят определя и конкретно местата на складиране на инертни материали за опесъчаване на самите общински пътища в опасните участъци.

1. **Аварийни ситуации**

При възникване на аварийни ситуации (тежки пътнотранспортни произшествия, снежни бури, лавини, заледявания, свлачищни явления, срутвания, изравяния, разрушаване на мостови съоръжения и др.) се извършват аварийно-възстановителни работи с цел осигуряване на безопасността на движението, възстановяване на минималното ниво на обслужване по пътищата и предпазване на елементите на пътя от по-сериозни повреди.

Превантивната дейност, координацията и ръководството на аварийно-възстановителните работи в района на бедствието се извършват в съответствие със Закона за защита при бедствия, ЗУТ и подзаконовите нормативни актове и документи за тяхното прилагане.

1. **Снегочистене на пътищата и обезопасяване на пътищата срещу хлъзгане**

Всички дейности по зимното поддържане на общинската пътна мрежа и улици в селата на Община Габрово се извършват, съгласно Техническите спецификации, Оперативния план и клаузите на сключения договор.

Съгласувал: /п/

/инж. М. Костадинова- Директор Д-я ИЕ/

Съставил: /п/

/инж. М. Драганова- гл. експерт Д-я ИЕ/